युवाओं को कैरियर, एजुकेशन को अहमियत देते हुए प्यार और दोस्ती को भी तरजीह देनी जरूरी है. दोनों के बीच संतुलन बहुत जरूरी है. कंपीटिशन के इस दौर में युवाओं के सिर पर तमाम तरह की भारीभरकम जिम्मेदारियां लाद दी गई हैं. पेरैंट्स चाहते हैं कि उन का बच्चा भी स्कूल या सोसायटी के सब से होशियार बच्चे की तरह न सिर्फ पढ़ाई में अव्वल आए बल्कि खेलकूद और अन्य क्षेत्रों में भी बैस्ट परफौर्म करे. इतनी ऐक्सपेक्टेशंस के बोझ तले दबा युवा न तो अपने दिल की सुन पाता है और न ही अपने रचनात्मक कार्यों के लिए समय निकाल पाता है. नतीजतन, तनाव और अकेलेपन का शिकार हो कर कभी वह आत्महत्या जैसा कदम उठता है तो कभी अपने हिंसक व्यवहार से समाज को सकते में डाल देता है.